CELEX: 32017R2365
Language: ro
Date: 2017-12-18 00:00:00
Title: Regulamentul delegat (UE) 2017/2365 al Comisiei din 18 decembrie 2017 de modificare a Directivei 2014/24/CE a Parlamentului European și a Consiliului în ceea ce privește pragurile de aplicare pentru procedurile de atribuire a contractelor de achiziții publice (Text cu relevanță pentru SEE. )

19.12.2017   
            
            
               RO
            
            
               Jurnalul Oficial al Uniunii Europene
            
            
               L 337/19
            
         REGULAMENTUL DELEGAT (UE) 2017/2365 AL COMISIEI
   din 18 decembrie 2017
   de modificare a Directivei 2014/24/CE a Parlamentului European și a Consiliului în ceea ce privește pragurile de aplicare pentru procedurile de atribuire a contractelor de achiziții publice
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2014/24/UE a Parlamentului European și a Consiliului din 26 februarie 2014 privind achizițiile publice și de abrogare a Directivei 2004/18/CE (1), în special articolul 6 alineatul (5) al doilea paragraf,
   întrucât:
   
               (1)
            
            
               Prin Decizia 2014/115/UE (2), Consiliul a aprobat Protocolul de modificare a acordului privind achizițiile publice (3) (denumit în continuare „acordul”) încheiat în cadrul Organizației Mondiale a Comerțului. Acordul este un instrument plurilateral, iar scopul său este de a deschide în mod reciproc piețele de achiziții publice între părțile contractante. Acordul se aplică în cazul oricărui contract de achiziții cu o valoare mai mare sau egală cu sumele (denumite în continuare „praguri”) stabilite și exprimate în drepturi speciale de tragere.
            
         
               (2)
            
            
               Unul dintre obiectivele Directivei 2014/24/UE este de a permite autorităților contractante care aplică directiva menționată anterior să respecte, în același timp, obligațiile prevăzute în acord. În acest scop, pragurile prevăzute de respectiva directivă pentru contractele de achiziții publice și care fac totodată obiectul acordului ar trebui să fie armonizate astfel încât să corespundă contravalorii în euro, aproximate prin lipsă până la ordinul miilor, a pragurilor stabilite în acord.
            
         
               (3)
            
            
               Din motive de coerență, este adecvat să se alinieze și pragurile prevăzute de Directiva 2014/24/CE care nu fac obiectul acordului.
            
         
               (4)
            
            
               Prin urmare, Directiva 2014/24/UE ar trebui să fie modificată în consecință,
            
         ADOPTĂ PREZENTUL REGULAMENT:
   Articolul 1
   Directiva 2014/24/UE se modifică după cum urmează:
   
               1.
            
            
               Articolul 4 se modifică după cum urmează:
               
                           (a)
                        
                        
                           la litera (a), valoarea de „5 225 000 EUR” se înlocuiește cu „5 548 000 EUR”;
                        
                     
                           (b)
                        
                        
                           la litera (b), valoarea de „135 000 EUR” se înlocuiește cu „144 000 EUR”;
                        
                     
                           (c)
                        
                        
                           la litera (c), valoarea de „209 000 EUR” se înlocuiește cu „221 000 EUR”.
                        
                     
         
               2.
            
            
               Articolul 13 alineatul (1) se modifică după cum urmează:
               
                           (a)
                        
                        
                           la litera (a), valoarea de „5 225 000 EUR” se înlocuiește cu „5 548 000 EUR”;
                        
                     
                           (b)
                        
                        
                           la litera (b), valoarea de „209 000 EUR” se înlocuiește cu „221 000 EUR”;
                        
                     
         Articolul 2
   Prezentul regulament intră în vigoare la 1 ianuarie 2018.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 decembrie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 94, 28.3.2014, p. 65.
   
      (2)  Decizia 2014/115/UE a Consiliului din 2 decembrie 2013 privind încheierea Protocolului de modificare a Acordului privind achizițiile publice (JO L 68, 7.3.2014, p. 1).
   
      (3)  JO L 68, 7.3.2014, p. 4.